CELEX: 32021D1855
Language: et
Date: 2021-10-18 00:00:00
Title: Nõukogu otsus (EL) 2021/1855, 18. oktoober 2021, Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) moodustatud assotsiatsiooninõukogus seoses ELi ja Liibanoni partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud ühisdokumendid

22.10.2021   
               
               
                  ET
               
               
                  Euroopa Liidu Teataja
               
               
                  L 374/58
               
            
         NÕUKOGU OTSUS (EL) 2021/1855,
         18. oktoober 2021,
         Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) moodustatud assotsiatsiooninõukogus seoses ELi ja Liibanoni partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud ühisdokumendid
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel (1) (edaspidi „leping“) allkirjastati 17. juunil 2002 ja see jõustus 1. aprillil 2006.
                  
               
                     (2)
                  
                  
                     Assotsiatsiooninõukogu võttis otsusega nr 1/2016 (2) vastu ajavahemikku 2016–2020 puudutavad ELi ja Liibanoni partnerluse prioriteedid, kaasa arvatud sellele lisatud ELi ja Liibanoni kokkuleppe (edaspidi „kokkulepe“).
                  
               
                     (3)
                  
                  
                     Pooled leppisid kirjavahetuse teel kokku, et kuni uute ajakohastatud ühisdokumentide vastuvõtmiseni tuleks partnerluse tugevdamise eesmärgil pikendada suunavate dokumentidena ELi ja Liibanoni partnerluse prioriteetide, kaasa arvatud kokkuleppe, kehtivust.
                  
               
                     (4)
                  
                  
                     Lepingu artikli 76 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (5)
                  
                  
                     Assotsiatsiooninõukogu võtab kirjaliku menetluse teel vastu otsuse partnerluse prioriteetide, kaasa arvatud kokkuleppe, kehtivuse pikendamiseks seni, kuni assotsiatsiooninõukogu võtab vastu uued ajakohastatud ühisdokumendid.
                  
               
                     (6)
                  
                  
                     On asjakohane määrata kindlaks liidu nimel võetav seisukoht assotsiatsiooninõukogus, sest assotsiatsiooninõukogu otsusel on õiguslik toime.
                  
               
                     (7)
                  
                  
                     Seetõttu peaks liidu võetav seisukoht assotsiatsiooninõukogus põhinema assotsiatsiooninõukogu otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa – Vahemere piirkonna lepinguga (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) moodustatud assotsiatsiooninõukogus seoses ELi ja Liibanoni partnerluse prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud ühisdokumendid, põhineb assotsiatsiooninõukogu otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 18. oktoober 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 143, 30.5.2006, lk 2.
         
            (2)  ELi-Liibanoni assotsiatsiooninõukogu 11. novembri 2016. aasta otsus nr 1/2016, millega lepitakse kokku ELi ja Liibanoni partnerluse prioriteedid (ELT L 350, 22.12.2016, lk 114).
         
            (3)  Vt dokumenti ST 12263/21 veebilehel http://register.consilium.europa.eu.